Document ID: 32012D0674

KOMISJONI OTSUS,
29. oktoober 2012,
Bosniale ja Hertsegoviinale antava Euroopa Liidu makromajandusliku finantsabi perioodi pikendamise kohta
(2012/674/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 30. novembri 2009. aasta otsust 2009/891/EÜ makromajandusliku finantsabi andmise kohta Bosniale ja Hertsegoviinale, (1) eriti selle artikli 1 lõiget 4,
ning arvestades järgmist:
(1)
Vastavalt eespool nimetatud otsusele 2009/891/EÜ lõpeb Bosniale ja Hertsegoviinale antava Euroopa Liidu makromajandusliku finantsabi periood 7. novembril 2012.
(2)
Otsuse 2009/891/EÜ artikli 1 lõike 4 kohaselt võib komisjon pikendada abiperioodi maksimaalselt ühe aasta võrra.
(3)
Abiperioodi tuleks pikendada ühe aasta võrra, et finantsabiprogramm lõpule viia.
(4)
Majandus- ja rahanduskomiteega on kõnealuse pikendamise küsimuses nõuetekohaselt konsulteeritud,
ON VASTU VÕTNUD KÄESOLEVA OTSUSE:
Artikkel 1
Bosniale ja Hertsegoviinale antava makromajandusliku finantsabi perioodi pikendatakse veel ühe aasta võrra, 7. novembrini 2013.
Artikkel 2
Käesolev otsus jõustub selle Euroopa Liidu Teatajas avaldamise päeval.
Brüssel, 29. oktoober 2012

Labels: 18
19
5